stanford-oval/wikipedia huggingface dataset:
Pärnumaa
Väestö

Vuonna 2011 silloisella Pärnumaalla oli 82 598 asukasta, joista 73 449 (88,9 %) oli virolaisia, 6 699 (8,1 %) venäläisiä ja 2 357 (2,9 %) muita kansallisuuksia.
Talous

Maakunnan teollisuudenaloja ovat metsä- ja puuteollisuus, metalli-, vaate- ja elektroniikkateollisuus. Näiden lisäksi maakunnassa työllistää turvetuotanto sekä matkailu ja kylpylätoiminta.
Hallinto ja politiikka

Pärnumaa muodostaa Viron riigikogun vaalien vaalipiirin numero 12, josta valitaan kahdeksan kansanedustajaa Viron 101-jäseniseen parlamenttiin.
Aiheesta muualla

Kuvia tai muita tiedostoja aiheesta Pärnumaa Wikimedia Commonsissa
Pärnumaan kunnat vuodesta 2017.
Raisinjoki

| Raisinjoki Reisaelva, Reisa, Ráiseatnu |
| --- | --- |

Alkulähde:  Ráisjávri
Laskupaikka:  Raisinvuono
Maat:  Norja
Pituus:  128,94 km
Alkulähteen korkeus:  444 m
Valuma-alue:  20704,98 km²
Raisinjoki (norj. Reisaelva, uusnorjaksi Reisa, pohjoissaameksi Ráiseatnu) on joki Raisin kunnassa Tromssan läänissä Norjassa. Joen pituus on 128 kilometriä ja valuma-alueen pinta-ala 20704,98 km². Joki saa alkunsa  444 metrin korkeudella olevasta Ráisjávrista ja laskee Raisinvuonoon (norj. Reisafjorden, pohjoissaameksi Ráisavuotna).
Aiheesta muualla

Reisaelva.no Reisa Elvelag. Viitattu 20.10.2016. (norjaksi) (englanniksi)
Rantaorneerot

| Rantaorneerot |
| --- | --- |
 Rantaorneero (Certhiaxis cinnamomeus)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Rantaorneerot Certhiaxis  Lesson 1844
Katso myös
   Rantaorneerot Wikispeciesissä   Rantaorneerot Commonsissa 
Infobox OKNimi-testi OK: 
Rantaorneerot (Certhiaxis) on orneerojen heimoon kuuluva lintusuku.
Lajit

Rantaorneero (Certhiaxis cinnamomeus)
Valkovatsaorneero (Certhiaxis mustelinus)
Aiheesta muualla

BirdLife Suomi ry: Maailman lintujen suomenkieliset nimet 2., uudistettu painos (2006) (Arkistoitu – Internet Archive)
Rakennuskulttuurikeskus Piiru

Rakennuskulttuurikeskus Piiru.
Rakennuskulttuurikeskus Piiru on Tampereen Pispalassa sijaitseva korjausrakentamisen keskus. Se toimii oppimisympäristönä ja vierailukohteena, joka tarjoaa tietoa vanhojen talojen kunnostamisesta, perinteisistä työtavoista ja materiaaleista.
Piirulla on tilat vuonna 1892 rakennetussa Uittoyhdistyksen talossa (Uittajankatu 10). Talo on kunnostettu säilyttävän korjausrakentamisen keinoin vuosina 2012–2017. Rakennuskulttuurikeskuksen avajaisia vietettiin elokuussa 2017.
Aiheesta muualla

Rakennuskulttuurikeskus Piirun kotisivut
Rakkauden nälkä

Rakkauden nälkä on Matti Yrjänä Joensuun vuonna 1993 ilmestyneeseen romaaniin Harjunpää ja rakkauden nälkä perustuva kolmiosainen rikossarja. Yle Draaman tuottama ja Juha Lehtolan ohjaama sarja on vuodelta 2007.
Raivaajasukeltaja

Suomalaisten raivaajasukeltajien käyttämä hengityslaite
Raivaajasukeltaja on erikoissotilas, jonka tehtävänä on mm. etsiä, tunnistaa ja tuhota vedenalaisia räjähteitä.
Suomessa raivaajasukeltajia kouluttaa Meritiedustelupataljoonassa Upinniemessä toimiva Sukeltajakoulu.
Kirjallisuutta

Skutnabb, Sam: Raivaajasukeltajatoiminnan kehittäminen osana miinantorjuntaa.  (Pro gradu -tutkielma : Maanpuolustuskorkeakoulu, Merisotalinja, Operaatiotaito ja taktiikka, Käyttö rajoitettu. Suojaustaso IV. Käyttö rajoittuu niin sanottuun viranomaiskäyttöön; JulkL (621/1999))  Helsinki:  Maanpuolustuskorkeakoulu, 2014.
Säilä, Patrik: Raivaajasukeltajakoulutuksen kehittäminen.  (Kadettitutkielma : Maanpuolustuskorkeakoulu)  Helsinki:  Merisotakoulu, 1998.
Power Macintosh 4400

Edullisiin standardikomponentteihin perustuva laite tunnettiin Australiassa nimellä Power Macintosh 7220.
Power Macintosh 4400 on Apple Computerin 7. marraskuuta 1996 Euroopassa julkaisema tietokone. 17. helmikuuta 1997 laitteesta julkaistiin nopeammalla suorittimella varustettu versio Pohjois-Amerikassa ja Australiassa. Australian versio sai nimekseen Power Macintosh 7220. Hinnan matalana pitämiseksi Power Macintosh 4400 pyrki käyttämään mahdollisuuksien mukaan tietokoneteollisuuden standardiosia. Tietokone käytti Applen ja Motorolan yhteistyössä kehittämää Tanzania-emolevyä. Power Macintosh 4400 :sta julkaistiin myös PC-yhteensopivia malleja, jotka sisälsivät ylimääräisen, prosessorikortilla sijaitsevan 166 MHz:n x86-suorittimen. Laitteiden tuotanto lakkautettiin 1. tammikuuta 1998.
Yleistä

Standardoimisen tuloksena Power Macintosh 4400 oli eräs Applen vähälukuisista tietokoneista, joissa oli metallinen kotelo. Levykeasema sijaitsi laitteen vasemmalla laidalla.
Yleistä > Mallit

Power Macintosh 4400: 160 MHz:n versio, julkaistiin vain Euroopassa
Power Macintosh 4400/200: 200 MHz:n versio, julkaistiin vain Pohjois-Amerikassa
Power Macintosh 4400/200 (PC): PC-yhteensopiva versio, julkaistiin vain Pohjois-Amerikassa
Power Macintosh 7220: 4400/200, julkaistiin vain Australiassa
Power Macintosh 7220 (PC): PC-yhteensopiva versio, julkaistiin vain Australiassa
Yleistä > Tanzania-emolevy

Apple ja Motorola suunnittelivat Tanzania-emolevyn edullisten tietokoneiden tuotantoa varten. Power Macintosh 4400 jäi Applen ainoaksi Tanzaniaa käyttäväksi tietokoneeksi, mutta emolevyä käytettiin myös Motorolan StarMax 3000 ja 4000 sekä Umaxin SuperMac C500 ja C600 -tietokoneissa, muiden, kolmansien osapuolten valmistamien Macintosh-koneiden ohella. Tanzania tuki PowerPC 603e ja PowerPC 604e -suorittimia ja sisälsi 40 MHz:n väylän. Emolevyllä oli kolme PCI-paikkaa.
Tekniset tiedot

160 tai 200 MHz:n PowerPC 603e -suoritin
PC-yhteensopivissa malleissa lisäksi 166 MHz:n Cyrix 6x86 -suoritin
16 tai 32 Mt:n keskusmuisti, laajennettavissa 96 tai 160 Mt:n saakka (70 ns 168-pin DIMM)
PC-yhteensopivissa malleissa lisäksi 16 Mt:n erillinen keskusmuisti, laajennettavissa 80 Mt:n saakka
käyttöjärjestelmä System 7.5.3 – Mac OS 9
Aiheesta muualla

Power Macintosh 4400 Everymac.comissa
Apple Macintosh
| --- | --- |
Compact Macintosh (Classic):   Macintosh 128K  Macintosh 512K  Macintosh 512Ke  Macintosh Plus  Macintosh SE SE FDHD  Macintosh SE/30  Macintosh Classic  Macintosh Classic II  Macintosh Color Classic  Macintosh Color Classic II 
II:   Macintosh II  Macintosh IIx  Macintosh IIcx  Macintosh IIci  Macintosh IIfx  Macintosh IIsi  Macintosh IIvi  Macintosh IIvx 
LC:   Macintosh LC  Macintosh LC II  Macintosh LC III  Macintosh LC III+  Macintosh LC 475  Macintosh LC 520  Macintosh LC 550  Macintosh LC 575  Macintosh LC 580  Macintosh LC 630 
Centris/Quadra:   Centris 610  Centris 650  Centris 660AV  Quadra 605  Quadra 610  Quadra 630  Quadra 650  Quadra 660AV  Quadra 700  Quadra 800  Quadra 840AV  Quadra 900  Quadra 950 
Power Macintosh:   Power Macintosh 4400  Power Macintosh 5200 LC  Power Macintosh 5260 LC  Power Macintosh 5400  Power Macintosh 5500  Power Macintosh 6100  Power Macintosh 6200  Power Macintosh 6300  Power Macintosh 6400  Power Macintosh 6500  Power Macintosh 7100  Power Macintosh 7200  Power Macintosh 7300  Power Macintosh 7500  Power Macintosh 7600  Power Macintosh 8100  Power Macintosh 8200  Power Macintosh 8500  Power Macintosh 8600  Power Macintosh 9500  Power Macintosh 9600  Power Macintosh G3  Power Macintosh G4 Cube  Power Macintosh G4  Power Macintosh G5 
Muut mallit:   XL  Portable  Performa  TV  Twentieth Anniversary Macintosh  iMac  eMac  Mac mini  Mac Pro 
Kannettavat:   PowerBook PowerBook 100  iBook  MacBook  MacBook Air  MacBook Pro 
Palvelimet:   Apple Network Server  Apple Workgroup Server Workgroup Server 9150  Xserve 
Muuta:  Luettelo Macintosh-malleista
Käyttöjärjestelmät:   Mac OS  macOS 
Ensimmäinen malli julkaistiin vain Euroopan markkinoille.
Raumharja

Raumharja
| --- | --- |
Sijainti:  Taivassalo Varsinais-Suomi Suomi
Saariryhmä:  Turunmaan saaristo
Merialue:  Saaristomeri
Pinta-ala:  noin 1 km²
muokkaa - muokkaa wikitekstiä - muokkaa Wikidataa
Raumharja, nykyiseltä nimeltään Raumharju, on saari Taivassalon kunnassa Varsinais-Suomessa.
Raumharja on kooltaan yhden neliökilometrin luokkaa, hieman suurempi, jos pinta-alaan lasketaan mukaan vesijättömaiden takana olevat luodot. Raumharja sijaitsee Taivassalon Hakkenpään ja Maskun Livonsaaren välisessä salmessa. Saari on ollut asuttuna ainakin 1700-luvun alkupuolelta, jolloin siellä oli Raumharjan torppa. Saari kuului silloin Askaisten seurakuntaan (Villnäs), joka oli Lemun kappeli. Nykyisin saaressa on useita kesäasuntoja.
Raymond Dot

| Mitalit> Maa:   Ranska.Miesten telinevoimistelu.MM-kilpailut  | Mitalit> Maa:   Ranska.Miesten telinevoimistelu.MM-kilpailut  | Mitalit> Maa:   Ranska.Miesten telinevoimistelu.MM-kilpailut  | Maa:   Ranska> Miesten telinevoimistelu. |
| --- | --- | --- | --- |
|  Pronssia | Basel 1950 | permanto |  |
|  Pronssia | Basel 1950 | nojapuut |  |
|  Pronssia | Basel 1950 | joukkuekilpailu |  |
Raymond Camille Dot (20. joulukuuta 1926 Puteaux – 27. kesäkuuta 2015) oli ranskalainen telinevoimistelija.
Dot kilpaili kolmissa kesäolympialaisissa. Lontoossa 1948 hän jäi neljänneksi permannolla, rekillä ja joukkuekilpailussa. Parhaimmillaan hän oli Helsingissä 1952 joukkuekilpailussa 12:s ja Melbournessa 1956 rekillä kymmenes. Maailmanmestaruuskilpailuissa Dot'n huippuhetki osui Baseliin 1950, missä hän voitti ainoana ei-suomalaisena tai -sveitsiläisenä yksittäisen telineen mitalin, pronssimitalit permannolta, nojapuista ja joukkuekilpailusta.
Dot kuoli 88-vuotiaana 27. kesäkuuta 2015.
Raymond Felton

Raymond Felton
Raymond Bernard Felton, Jr. (s. 26. kesäkuuta 1984) on yhdysvaltalainen koripalloilija. Hän syntyi Marion-nimisessä kaupungissa Etelä-Carolinassa ja pelasi Latta High Schoolin jälkeen yliopistotasolla Pohjois-Carolinan yliopistossa.
Felton, 1,85-metrinen pelintekijä, on vuoden 2002 "Naismith Prep Player of the Year" -palkittu.
Felton varattiin ensimmäisen kierroksen viidentenä vuoden 2005 NBA-varaustilaisuudessa. Kaudella 2018–2019 hänen seuransa on Oklahoma City Thunder. Hän on pelannut myös Charlotte Bobcatsissa, Denver Nuggetsissa, Portland Trail Blazersissä, New York Knicksissä, Dallas Mavericksissä ja Los Angeles Clippersissä.
Quim Monzó

Quim Monzó.
Quim Monzó (s. 24. maaliskuuta 1952 Barcelonassa) on katalonialainen kirjailija, kääntäjä ja toimittaja.
Quim Monzó on syntynyt Barcelonassa vuonna 1952. 1970-luvun alussa hän alkoi kirjoittaa ironiaa pursuavia artikkeleita ja novelleja ja  Tele/eXprés-lehtien kirjeenvaihtajana Vietnamissa, Kambodžassa, Pohjois-Irlannissa ja Afrikassa. Vuonna 1982 hän asui jonkin aikaa New Yorkissa stipendiaattina. Monzó on kirjoittanut ja julkaissut hyvinkin paljon novelleja, kertomuksia ja artikkelikokoelmia, josta hän on voittanut monta kirjallisuuspalkintoa. Yhdessä Cuca Canalsin kanssa hän kirjoitti Bigas Lunan Kinkkua, kinkkua -elokuvan käsikirjoituksen ja Jérôme Savaryn kanssa El tango de Don Joanin.
1990-luvulla Catalunya Ràdion ja Katalonian TV3:n kanssa tehdyn työn johdosta hän on Katalonian suosituimpia nykykirjailijoita.
Vuonna 1993 Like julkaisi Anu Partasen suomentaman La magnitud de la tragèdian nimellä Koskettava murhenäytelmä.
Teokset

Koskettava murhenäytelmä, 1993. Helsinki: Like.
L'udol del griso al caire de les clavegueres, 1976. Voitti Premi de Novel·la Prudenci Bertranan vuonna (1976).
Self Service, 1977. Yhdessä Biel Mesquidan kanssa.
Uf, va dir ell, 1978.
Olivetti, Moulinex, Chaffoteaux et Maury, 1980. Voitti Premi de la Crítica Serra d'Orin vuonna 1981.
Benzina, 1983.
El dia del senyor, 1984.
L'illa de Maians, 1985. Voitti Premi de la Crítica Serra d'Orin vuonna 1986.
Zzzzzzzz, 1987.
La magnitud de la tragèdia, 1989. Voitti Premi de Novel·la El Tempsin vuonna 1989.
La maleta turca, 1990.
Hotel Intercontinental, 1991.
El perquè de tot plegat, 1993. Voitti Premi Ciutat de Barcelonan vuonna 1993 ja Premi de la Crítica Serra d'Orin vuonna 1994.
No plantaré cap arbre, 1994.
Guadalajara, 1996. Voitti Premi de la Crítica Serra d'Orin vuonna 1997.
Del tot indefens davant dels hostils imperis alienígenes, 1998.
Tot és mentida, 2000.
Vuitanta-sis contes (jossa on Uf, va dir ell, Olivetti, Moulinex, Chaffoteaux et Maury, L'illa de Maians, El perquè de tot plegat ja Guadalajara), 1999. Voitti Premi Nacional de Literaturan ja Premi Lletra d'Orin vuonna 2000.
El millor dels mons, 2001.
El tema del tema, 2003.
Tres Nadals, 2003.
Catorze ciutats comptant-hi Brooklyn, 2004.
Mil cretins, 2007. Voitti Premi Maria Àngels Angladan vuonna 2008.
Esplendor i glòria de la Internacional Papanates 2010
Muuta

Omien kirjoitusten ohella Monzó on kääntänyt valtavan määrän muiden kirjailijoiden tuotantoa, esimerkiksi Truman Capote, J.D. Salinger, Ray Bradbury, Thomas Hardy, Harvey Fierstein, Ernest Hemingway, John Barth, Roald Dahl, Mary Shelley, Javier Tomeo, Arthur Miller ja Eric Bogosian.
Aiheesta muualla

Wikimedia Commonsissa on kuvia tai muita tiedostoja aiheesta .
Web-sivu, joka on omistettu Quim Monzólle (katalaaniksi, espanjaksi ja englanniksi)
Open Letter Publishing House (Arkistoitu – Internet Archive)
Peter Owen Publishers (Arkistoitu – Internet Archive)
Quim Monzó La Vanguardia (katalaaniksi ja espanjaksi)
Web-sivu Monzó. Com triomfar a la vida (Arkistoitu – Internet Archive) (katalaaniksi)
Katalonialaisen kirjallisuuden sivusto (katalaaniksi)
Editorial Anagrama
Editorial Acantilado
Editorial Quaderns Crema
Quim Monzó (Arkistoitu – Internet Archive) en Lletra
Power Macintosh 5200 LC

Kuluttajamarkkinoille suunnattu Macintosh Performa 5200.
Power Macintosh 5200 LC on Apple Computerin 3. huhtikuuta 1995 julkaisema, koti- ja oppilaitoskäyttöön suunniteltu tietokone. Kuluttajamarkkinoilla laitetta myytiin nimillä Macintosh Performa 52xxCD. Elokuussa 1995 tietokoneesta julkaistiin nopeammalla suorittimella varustettu versio Power Macintosh 5300 LC. 5200 LC oli ensimmäinen PowerPC-prosessorilla varustettu Macintosh, jossa näyttö ja keskusyksikkö olivat samassa kotelossa.
Power Macintosh 5200 LC perustui Power Macintosh 6200:n arkkitehtuuriin ja laitteessa oli monien muiden LC-sarjan mallien tapaan näyttö ja keskusyksikkö samassa kotelossa. Laitteistoratkaisuidensa takia 6200/5200 -sarjan Macintoshit ovat jääneet historiaan eräinä Applen epäonnistuneimmista tietokoneista. Suorituskykyä laski erityisesti uuden, 64-bittisellä väylällä varustetun suorittimen asentaminen Quadra 605:n vanhaan, 32-bittiseen emolevyyn. Power Macintosh 5200 LC:n seuraaja oli Power Macintosh 5260 LC. 5200/5300 LC:n tuotanto lakkautettiin 1. huhtikuuta 1996, mutta tietokoneita myytiin edelleen Performa-nimellä.
Tekniset tiedot > 5200-sarja

75 MHz:n PowerPC 603 -suoritin
8 Mt:n keskusmuisti, laajennettavissa 64 Mt:n saakka (80 ns 72-pin SIMM)
15" CRT-näyttö, resoluutio 832x624
Käyttöjärjestelmä System 7.5.1
Tekniset tiedot > 5300-sarja

100 MHz:n PowerPC 603 -suoritin (120 MHz 5320CD-mallissa)
16 Mt:n keskusmuisti, laajennettavissa 64 Mt:n saakka (80 ns 72-pin SIMM)
15" CRT-näyttö, resoluutio 832x624
Käyttöjärjestelmä System 7.5.1
Mallit > 5200-sarja

Power Macintosh 5200 LC: Myytiin vain oppilaitoskäyttöön. Sisältää 500 Mt:n kiintolevyn.
Macintosh Performa 5200CD: Sisältää 790 Mt:n tai 1 Gt:n kiintolevyn.
Macintosh Performa 5210CD: Myytiin vain Aasiassa ja Euroopassa.
Macintosh Performa 5215CD: Performa 5200CD erilaisella ohjelmistopaketilla.
Macintosh Performa 5220CD: Performa 5215CD 500 Mt:n kiintolevyllä, myytiin vain Aasiassa ja Euroopassa.
Mallit > 5300-sarja

Power Macintosh 5300 LC: Oppilaitoskäyttöön, sisältää 800 Mt:n kiintolevyn.
Macintosh Performa 5300CD: Sisältää 800 Mt:n kiintolevyn.
Macintosh Performa 5300CD DE: "Director's Edition", erikoisversio 5300CD-mallista ylimääräisellä ohjelmistolla.
Macintosh Performa 5320CD: Sisältää 1200 Mt:n kiintolevyn.
Aiheesta muualla

Power Macintosh 5200 LC Low End Macissa.
Power Macintosh 5200 LC, Power Macintosh 5300 LC at Low End mac.
Power Macintoshit ja Performat EveryMac.comissa.
Power Macintoshit ja Performat AppleSpecissä.
Apple Macintosh
| --- | --- |
Compact Macintosh (Classic):   Macintosh 128K  Macintosh 512K  Macintosh 512Ke  Macintosh Plus  Macintosh SE SE FDHD  Macintosh SE/30  Macintosh Classic  Macintosh Classic II  Macintosh Color Classic  Macintosh Color Classic II 
II:   Macintosh II  Macintosh IIx  Macintosh IIcx  Macintosh IIci  Macintosh IIfx  Macintosh IIsi  Macintosh IIvi  Macintosh IIvx 
LC:   Macintosh LC  Macintosh LC II  Macintosh LC III  Macintosh LC III+  Macintosh LC 475  Macintosh LC 520  Macintosh LC 550  Macintosh LC 575  Macintosh LC 580  Macintosh LC 630 
Centris/Quadra:   Centris 610  Centris 650  Centris 660AV  Quadra 605  Quadra 610  Quadra 630  Quadra 650  Quadra 660AV  Quadra 700  Quadra 800  Quadra 840AV  Quadra 900  Quadra 950 
Power Macintosh:   Power Macintosh 4400  Power Macintosh 5200 LC  Power Macintosh 5260 LC  Power Macintosh 5400  Power Macintosh 5500  Power Macintosh 6100  Power Macintosh 6200  Power Macintosh 6300  Power Macintosh 6400  Power Macintosh 6500  Power Macintosh 7100  Power Macintosh 7200  Power Macintosh 7300  Power Macintosh 7500  Power Macintosh 7600  Power Macintosh 8100  Power Macintosh 8200  Power Macintosh 8500  Power Macintosh 8600  Power Macintosh 9500  Power Macintosh 9600  Power Macintosh G3  Power Macintosh G4 Cube  Power Macintosh G4  Power Macintosh G5 
Muut mallit:   XL  Portable  Performa  TV  Twentieth Anniversary Macintosh  iMac  eMac  Mac mini  Mac Pro 
Kannettavat:   PowerBook PowerBook 100  iBook  MacBook  MacBook Air  MacBook Pro 
Palvelimet:   Apple Network Server  Apple Workgroup Server Workgroup Server 9150  Xserve 
Muuta:  Luettelo Macintosh-malleista
Käyttöjärjestelmät:   Mac OS  macOS
René Thomas (ampuja)

| Mitalit> Maa:   Ranska.Miesten ammunta. Olympialaiset  | Mitalit> Maa:   Ranska.Miesten ammunta. Olympialaiset  | Mitalit> Maa:   Ranska.Miesten ammunta. Olympialaiset  | Maa:   Ranska> Miesten ammunta. |
| --- | --- | --- | --- |
|  Pronssia | Pariisi 1900 | 300 m sotilaskivääri, joukkuekilpailu |  |
René Thomas oli ranskalainen ampuja ja olympiamitalisti. Hän osallistui Pariisin olympialaisissa 1900 viiteen eri 300 metrin sotilaskiväärin kilpailuun. Thomas voitti yhden mitalin, pronssia joukkuekilpailusta.
René Sócrates Sándigo Jiron

René Sócrates Sándigo Jiron (s. 19. huhtikuuta 1965) on nicaragualainen roomalaiskatolinen piispa. Hänet vihki papiksi Granadan hiippakuntaan Leovigildo López Fitoria 11. heinäkuuta 1992. Hänet nimitettiin Juigalpan hiippakunnan johtoon 28. lokakuuta 2004. Piispaksi vihkiminen seurasi 22. tammikuuta 2005. Pääkonsekraattorina toimi Miguel Obando Bravo, jota avustivat Jean-Paul Aimé Gobel ja Leopoldo José Brenes Solórzano.
Ralph Edwards

Ralph Edwards vuonna 1948.
Ralph Edwards (13. kesäkuuta 1913 Merino, Colorado – 16. marraskuuta 2005 Los Angeles, Kalifornia) oli yhdysvaltalainen radio- ja televisiotuottaja ja ohjelmajuontaja.
Edwards aloitti uransa radiossa 15-vuotiaana toimimalla kirjoittajana, näyttelijänä ja kuuluttajana oaklandilaisella KROW-asemalla. Opiskeluaikanaan Kalifornian yliopistossa hän työskenteli eri tehtävissä myös oaklandilaisella KTAB-asemalla. Valmistuttuaan Edwards matkusti peukalokyydillä New Yorkiin, jossa hänet palkattiin CBS:lle kuuluttajaksi. CBS:llä ja myöhemmin NBC:llä ollessaan Edwards loi muun muassa ohjelmat This Is Your Life ja Truth or Consequences.
Ralh Edwards sai kolme Emmy-palkintoa. Lisäksi hän on saanut kaksi tähteä Hollywood Walk of Famelle, ja vuonna 1995 hänet nimettiin Radio Hall of Fameen.
Aiheesta muualla

How Hot Springs Became Truth or Consequences (Arkistoitu – Internet Archive) (englanniksi)
Ratkaisemattomat tähtitieteen ongelmat

On olemassa vielä paljon tähtitieteeseen liittyviä asioita, joita ei ole vielä ratkaistu.
Kosmologia ja tähtitiede

Laajeneva maailmankaikkeus
Miksei tyhjiön nollapiste-energia aiheuta valtavaa kosmologista vakiota? Mikä estää sitä tekemästä niin? Onko epätäydellinen kosmologinen vakio vastuussa havaitusta kiihtyvästä maailmankaikkeuden laajenemisesta?
Baryonigeneesi
Miksi havaittavassa maailmankaikkeudessa on niin paljon enemmän materiaa kuin antimateriaa?
Pimeä aine
Mitä pimeä aine on? Onko se jotenkin yhteydessä supersymmetriaan? Eikö ilmiön ominaispiirteet kerro jonkinlaisesta aineesta, vaan itse asiassa painovoiman lisääntymisestä?
Entropia
Miksi maailmankaikkeudella oli niin vähän entropiaa menneisyydessä, jonka tuloksena oli menneisyys ja tulevaisuus ja termodynamiikan toinen laki?
Neutriinon massa
Minkälainen mekanismi on vastuussa neutriinojen massan luomisesta? Onko neutriino oma antipartikkelinsa? Tai voisiko se olla antipartikkeli, joka ei yksinkertaisesti voi liittyä ja annihiloitua normaalin partikkelin kanssa sen epäsäännöllisen olomuotonsa vuoksi?
Alkeishiukkasten massa
Suhteellisuusteorian ekvivalenssiperiaatteen mukaan kaikkien alkeishiukkasten inertian ja painovoiman suhde on sama. Ei kuitenkaan ole olemassa kokeellisia todisteita. Emme siis voi tietää makroskooppisen pienen antimateriakappaleen massaa.
Maailmankaikkeuden muoto
Mikä on "muoto"? Kosmista laajenemista käsittelevä hypoteesi kertoo, että maailmankaikkeuden muoto voisi olla mittaamaton, mutta vuodesta 2003 Jean-Pierre Luminet ja muut ovat esittäneet, että maailmankaikkeuden muoto voisi olla Poincarén dodekaedrinen avaruus (Poincaré dodecahedral space). Onko muoto mahdotonta mitata, onko se Poincarén avaruus (ks. Poincarén otaksuma), vai onko se jokin muu 3-monisto.
Tähtitiede ja astrofysiikka

Auringon koronan lämpötila
Miksi auringon korona on niin paljon auringon pintaa lämpimämpi?
Gammapurkaukset
Kuinka nämä lyhytkestoiset, mutta voimakkaat ilmiöt syntyvät? Syyksi on arveltu mustan aukon syntyä valtavasta tähdestä.
Hipparcosin anomalia
Kuinka kaukana Plejadit ovat?
Galaksin rotaatiokäyrä
Onko pimeä aine syynä galaksin keskustaa kiertävien tähtien teoreettisen ja havaitun nopeuden eroavaisuuteen, vai onko kyse jostakin muusta?
Supernovat
Mikä on tarkka määritelmä sille, milloin kuolevan tähden luhistuminen muuttuu räjähdykseksi?
OMG-hiukkanen
Minkä takia jotkut kosmiset säteet omaavat yleistä rajaa korkeamman määrän energiaa?
Pioneer-anomalia
Mikä aiheuttaa poikkeaman aurinkokunnan ulko-osiin lähetettyjen luotainten radoissa?
René Verheyen

René Verheyen (s. 21. maaliskuuta 1952) on belgialainen jalkapallovalmentaja ja entinen keskikenttäpelaaja. Vuodesta 2007 lähtien hän on toiminut belgialaisseura KMSK Deinzen päävalmentajana.
Verheyen pelasi urallaan Lokerenissa 1974–1982, Club Bruggessa 1983–1987 ja KAA Gentissä 1987–1988.
Belgian maajoukkueessa Verheyen voitti EM-hopeaa 1980 sekä oli mukanan MM-kisoissa 1982 ja EM-kisoissa 1984.
Peliuransa jälkeen Verheyen on toiminut muun muassa Club Bruggen päävalmentajana vuosina 1999–2000.
| 0 | 1 | 2 | 3 |
| --- | --- | --- | --- |
|  | Edeltäjä: Eric Gerets | Club Bruggen päävalmentaja 1999–2000 | Seuraaja: Trond Sollied |
René Vierne

René Vierne (11. maaliskuuta 1878 – 29. toukokuuta 1918) oli ranskalainen urkuri ja säveltäjä.  Hän syntyi Lillessä ja opiskeli musiikkia aluksi tunnetumman veljensä Louis Viernen johdolla ja sittemmin perheen muutettua Pariisiin Alexandre Guilmantin johdolla Pariisin Konservatoriossa, jossa voitti Premier Prix d'Orgue et Improvisation -palkinnon vuonna 1906. Vuonna 1902 hänet nimitettiin Notre-Dame-des-Champs-kirkon kuoriurkuriksi ja vuonna 1904 saman kirkon pääurkuriksi. Hän kaatui sotarintamalla vuonna 1918 ja hänet ilmoitettiin kadonneeksi toukokuun 29. päivänä.selvennä